**Годишен отчет за дейността на Н.Ч.”Съзнание 1928”село Голямо Асеново за 2021година.**

 Организационен живот

През 2021 година НЧ „Съзнание1928”с.Голямо Асеново работеше в условия на пандемия,спазване на противоепидемични мерки и заповеди спуснати от Министерство на здравеопазването и Община Димитровград.Въпреки всичко през годината бяха проведени 14 заседания на ЧН и 5 ревизии на Проверителната комисия.Всички дейности,мероприятия,участия,работа с деца са съгласувани с читалищното настоятелство и проверителната комисия и за тях има съставени протоколи.Цялата документация на НЧ „Съзнание1928”се води по изискванията на Закона за народните читалища,стриктно спазване на Закона за счетоводството като своевременно и във срок се изготвят документи за Общината-едномесечни отчети,тримесечни с натрупвания,планове и отчети за дейността,както и фактури и протоколи за получена държавна субсидия.През2021година работата на читалището и библиотеката бе съобразена с изискванията и мерките,които трябваше да бъдат спазвани,затова се отложиха някои мероприятия и участия но въпреки всичко самодейците от ТГ „Китка”,Женска певческа група за автентичен фолклор,както и Мъжката фолклорна група успяха да се подготвят и взеха участие в местни,регионални и национални празници и фестивали като спечелиха грамоти и медали за читалището.

Малко по спокойна бе обстановката през лятната ваканция и децата идваха свободно да рисуват,четат,играят тенис и топка в читалището.С радост можем да отбележим,че се увеличава броят на децата,които идват и ползват библиотеката,заемат книги от задължителните списъци за училище и се интересуват от предметите изложени в етнографската сбирка.За тяхна голяма радост НЧ „Съзнание1928”предостави и свободно ползване на интернет дори през почивните дни на читалището.

 Библиотечна дейност

През 2021година,НЧ „Съзнание1928”абонира осем периодични издания между които „Читалищен вестник”, „Хоби фермер”, „Вестник за градината”, „Златна възраст”, „Минаха години”, „Вестник пенсионер”и други и една книжка за оцветяване за най малките деца,които идват в читалището.Нови книги за библиотеката не бяха закупени,но в края на декември получихме 100 тома нови книги от проекта „Българските библиотеки-съвременни центрове за четене и информираност”по който работи секретарят Иванка Андреева.НЧ „Съзнание1928”получи и дарение от книги,които ще бъдат обработени през тази година.Книгите са подарени от Светлин Димитров от град Димитровград.През 2021 година посетителите на библиотеката/читатели и такива посетили библиотеката за мероприятия/ бяха 139 човека заради наложените ограничения.През 2021 година читалищните членове наброяват 65 човека от които един новоприет.

 Стопанска дейност

През 2021 година бяха спрени субсидиите за читалищата от Община Димитровград заради заведено дело от читалище „Устрем 2017”,което не бе съгласно с разпределението.По сметките на читалищата до месец ноември бяха превеждани само по 500 лева,които едва успяваха да покрият разходите за месеца и затова ремонти по читалището не бяха извършени.За да бъде приветлив паркът към читалището периодично се косеше и тревата се извозваше от работници на ф-ма „Агрофермер-2002” с управител г-н Митю Вълчев.Сухите клони на дърветата в парка също се изрязват и почистват от фирмата на г-н Вълчев. Читалищното настоятелство с председател Пенка Трифонова благодарят за това,че г- н Вълчев помага на читалището винаги когато се налага.Кметство село Голямо Асеново в лицето на г-жа Пенка Тонева също допринася за добрият вид на района около читалището и при необходимост праща работниците към кметството да помагат на секретаря в почистването.Кметство и читалище винаги са работили заедно благодарение на г-жа Пенка Тонева и г-жа Пенка Трифонова.

 Финансова дейност

През 2021 година субсидията на читалището беше 16 000лева,остатъка в банката от предходната година 1 850 лева и 84 ст.,а събраният членски внос е в размер на 294 лева,или общо приходи 18 144 лв.и 84 ст. Една част от тези средства се дават за заплати, осигуровки на секретар,счетоводител и ръководител танци.Друга част от тях са за стопански разходи като: ток,вода,телефон,интернет,ремонти-библиотечни услуги като:абонамент на периодични издания,закупуване на нови книги,ползване на адвокатски услуги,командировки самодейци,такси участия,закупуване на канцеларски материали подаръци за деца и други.През 2021 година по изискване на Противопожарна служба град Димитровград,за противопожарна безопасност бяха закупени 2 броя пожарогасители в размер на 160 лева - прахов и воден заедно с приложените към тях схеми за евакуация и стрелки за изходи от помещенията.

Заделени бяха и средства за провеждането на Празника на Земята и Плодородието,който бе отложен от ЧН заради наложените мерки.Към момента средствата са налични в сметката на читалището и ще се използват или за празника през 2022 година,ако се проведе,или за неотложни ремонти. Засега нов бюджет за читалищата още не е гласуван.

Разходите на читалището са следните:7 745 92 ст. –заплати на персонал по трудов договор,граждански договор-380 лв.,осигуровки работодател-909,84 лв.,здравни осигуровки-414,93 лв.,пенсионни осигуровки 225,34лв.,подаръци за децата-27,96 лв.,разходи за външни услуги,счетоводител,адвокат-1 138,39 лв.,платени мита,данъци,такси,296,46 лв.,командировки самодейци-400 лв.,вода,горива,ел.енергия 629,10лв.,материали 608,01 лева.

През 2021година по искане на самодейците от ТГ „Китка”за закупуване на плат и ширити за ушиване на еднакви кърпи за глави,с протокол №12 от 28.07.2021 година се закупи такъв от ръководителя им Димитър Димитров и се ушиха 8 броя кърпи на стойност 165,50 лева.Средствата са от дарението за самодейците от ТГ „Китка”.В сметката на читалището са налични още 237,50 лева,които ще се съхраняват до поискването им.

Годишните разходи на читалището възлизат на 12 ,775 и 95 лева,а остатъкът в банката към 01.01.2022 година възлиза на 5,368,89 лева. Читалището ще продължи да работи с тези средства до разпределение на държавните субсидии за 2022 година.Глоби и неустойки няма. Всички направени разходи за заплати,участия,мероприятия,стопански разходи са съгласувани с читалищното ръководство и проверителната комисия и се отчитат всеки месец и на тримесечие,както и годишно в счетоводството на отдел „Култура и Вероизповедания” към Община Димитровград,заедно с протоколи и фактури за получената държавна субсидия.

 Художествена самодейност

През 2021 година заради наложените противоепидемични мерки,многото заболели и починали,НЧ „Съзнание1928” не можа да изпълни всичко,което бе планувано по културен календар.За отложените мероприятия има съставени протоколи на ЧН.На 06.01.2021 година успяхме с провеждането на празника „Богоявление”заедно с църква,ф-ма „Агрофермер 2002”,кметство село Голямо Асеново и кметство село Радиево.От „Богоявление” са качени снимки във фейсбук страницата на читалището.

На 14.02.2021 година,въпреки силният снеговалеж,с участието на мъжката фолклорна група и женската певческа група в лозовия масив на Делка и Иван Митеви се проведе традиционният празник „Трифон Зарезан”.Празникът бе заснет и излъчен на живо от телевизионният канал БТВ.

От юни месец започнаха подготовка ТГ „Китка” и Женската певческа група за автентичен фолклор.

ЖПГАФ участва в регионален празник в село Злато поле през месец юни ,както и във фолклорният фестивал „Орловски напеви”през юли където спечели златен,сребърен и бронзов медали.Тук читалищното настоятелство с председател Пенка Трифонова и секретарят Иванка Андреева изказват благодарност на г-н Митю Вълчев управител на ф-ма „Агрофермер”,който осигури превоза на самодейците до село Злато поле и до село Орлово.

ТГ „Китка” с ръководител Димитър Димитров подготви участие във Фолклорен фестивал на сусама по покана на читалището в село Доситеево през месец юли където спечели второ място и сребърен медал.През месец август участва в Националният събор „По стъпките на Богородица” в село Добрич където отново спечели второ място и сребърен медал.Читалището изплати командировки и раздаде минерална вода на всички самодейци взели участие в мероприятията.Традиционният събор на селото,както и Коледно-новогодишният празник бяха отложени но НЧ „Съзнание 1928”заедно с кметство село Голямо Асеново и ф-ма „Сан Мартен”зарадваха децата с подаръци за Коледа.С подаръци за децата се включиха също ф-ма „Асеновец-13”,Ина Трайчева и Фондация „Подари усмивка на дете”.Читалищното настоятелство с председател Пенка Трифонова изказват благодарност на всички читалищни членове,които плащат членски внос редовно и имат принос за развитие на дейността на читалището.Благодарност и към г-н Митю Вълчев,който винаги е помагал на читалището в трудни моменти с всякакви средства.Благодари също така на кметицата г-жа Пенка Тонева,която е и читалищен настоятел за реда,помощта и грижите всичко да се случва както трябва при провеждане на мероприятия и други дейности.Читалищният секретар Иванка Андреева благодари на всички читатели,както и на всички дарители на книги с ,които се обогатява и поддържа фонда на библиотеката.

Читалищното настоятелство пожелава на всички членове и дейци да бъдат здрави и по ползотворна 2022 година!

 Председател:Пенка Трифонова

 Секретар:Иванка Андреева

С.Голямо Асеново 31.01.2022година

.